2. ลักษณะการประกอบธุรกิจ

-   ประวัติความเป็นมาของบริษัทและการเปลี่ยนแปลงและพัฒนาการที่สำคัญ

 บริษัท อินเตอร์ ฟาร์อีสท์ วิศวการ จำกัด (มหาชน) เริ่มประกอบธุรกิจเมื่อปี 2520 โดยดำเนินธุรกิจการให้บริการทางด้านเครื่องปรับอากาศและการซ่อมบำรุงรถขนส่ง ต่อมาในปี 2526 บริษัทได้รับการแต่งตั้งอย่างเป็นทางการจากบริษัท โคนิก้า คอร์ปอเรชั่น จำกัด ประเทศญี่ปุ่น ให้เป็นผู้นำเข้า และเป็นตัวแทนจำหน่ายเครื่องถ่ายเอกสาร และวัสดุสิ้นเปลืองยี่ห้อโคนิก้าแต่เพียงผู้เดียวในประเทศไทย ซึ่งเป็นธุรกิจหลักจวบจนปัจจุบัน

  ปี 2540 ประเทศไทยประสบวิกฤตการณ์ทางเศรษฐกิจในประเทศอย่างรุนแรง
  ทำให้บริษัทต้องปรับนโยบายและกลยุทธ์ด้านการบริหารองค์กรและการตลาด
  เพื่อให้สอดคล้องกับสถานการณ์ในขณะนั้น โดยเน้นการดำเนินธุรกิจด้านเครื่องใช้สำนักงาน
  อาทิเช่น เครื่องถ่ายเอกสาร เครื่องพิมพ์อัตโนมัติ เป็นต้น
  อันเป็นธุรกิจที่สร้างรายได้และรักษากระแสเงินสดของบริษัทได้อย่างมั่นคง

  ปี 2545 บริษัทได้ดำเนินกิจการในการเป็นตัวแทนจำหน่ายเครื่องถ่ายเอกสาร ยี่ห้อโคนิก้า
  ได้อย่างเต็มรูปแบบ โดยเน้นการขาย การเช่า
  และการให้บริการแบบครบวงจรด้วยช่างผู้ชำนาญอย่างมืออาชีพให้บริการ
  ทั้งในกรุงเทพมหานครและเขตปริมณฑล รวมถึงในต่างจังหวัด

  ปี 2548 บริษัทได้เห็นโอกาสการเติบโตทางธุรกิจเครื่องถ่ายเอกสาร
  รวมทั้งเทคโนโลยีที่กำลังย้ายจากอานาล็อก (Analog) ไปเป็น ดิจิตอล (Digital)
  ยิ่งเป็นโอกาสที่ดีที่จะขยายวงกว้างความต้องการของลูกค้าสูงขึ้น ดังนั้น
  บริษัทจึงได้เพิ่มช่องทางไม่ว่าจะตั้งสาขาและตั้งผู้แทน (Dealers)
  เพื่อที่ได้รองรับสินค้าใหม่และความต้องการของลูกค้าให้ได้มากขึ้น
  และบริษัทได้หาพันธมิตรทางธุรกิจ
  โดยเฉพาะผู้ผลิตทางด้านซอฟต์แวร์ที่เกี่ยวกับระบบจัดเก็บเอกสาร ระบบควบคุมเอกสารในองค์กร
  เพื่อส่งเสริมงานด้านการถ่ายเอกสารและสร้างความจำเป็น รวมถึงความต้องการมากขึ้นด้วย

  ปี 2549 บริษัทได้กำหนดวิสัยทัศน์ในการดำเนินธุรกิจภายใต้แนวคิดว่า “ To be the premium
  office document management company ”
  (เป็นบริษัทชั้นเลิศที่มีความชำนาญด้านการจัดการระบบเอกสารสำนักงาน)

  ในปี 2550 จากแนวโน้มตลาดทั่วโลกที่ค่อนข้างชัดเจน คือ การพัฒนาเครื่องมัลติฟังชั่นไปในด้านสี
  ทำให้ผู้ผลิตส่วนใหญ่ได้แนะนำการผลิตเอกสารสีมากขึ้น ทำให้ต้นทุนงานผลิตเอกสารสี

  มากขึ้น ทำให้ต้นทุนงานผลิตเอกสารสีเริ่มจะถูกลงและจำนวนผลิตสูงขึ้น ก็ทำให้ราคาเครื่องก็

  ลดลงจากเดิมซึ่งทางบริษัทก็ได้เน้นการจำหน่ายเครื่องสีมากขึ้นไม่ว่าจะด้านนโยบายประชาสัมพันธ

  และให้ความรู้กับลูกค้า อีกส่วนหนึ่งบริษัทได้นำเครื่องรุ่นใหญ่ เพื่อเข้าหาลูกค้าที่มีงานจำนวนมาก
  แม้กระทั่งในวงการพิมพ์ เนื่องจากผู้ผลิตมีรุ่นซึ่งเรียกว่า PRUDUCTION PRINTING
  เพื่อเข้าตลาด PRINTING ON DEMAND

-   ภาพรวมการประกอบธุรกิจของกลุ่มบริษัท

  บริษัทดำเนินธุรกิจเป็นผู้จัดจำหน่าย (Distributor) และให้เช่าเครื่องใช้สำนักงานอิเลคทรอ

  นิกส์ นั่นคือ เครื่องถ่ายเอกสาร ยี่ห้อโคนิก้ามินอลต้าและบริษัทยังเป็นตัวแทนจำหน่าย (Dealer)
  ของเครื่องพิมพ์สำเนาอัตโนมัติยี่ห้อ Risograph และตู้ชุมสายโทรศัพท์ (PABX) ยี่ห้อ NEC
  โดยโครงสร้างรายได้หลักมาจากการขายเครื่องถ่ายเอกสารวัสดุสิ้นเปลืองและอะไหล่
  และการให้เช่าเครื่องถ่ายเอกสาร นอกจากนี้บริษัทยังมีรายได้จากการซ่อมบำรุงเครื่องเก่า
  โดยบริษัทมุ่งเน้นถึงคุณภาพของผลิตภัณฑ์เป็นหลักสำคัญ
  โดยได้พัฒนากระบวนการขั้นตอนและการให้บริการและตรวจสอบคุณภาพ (Total Quality
  Management) อย่างต่อเนื่อง
  เพื่อให้มั่นใจว่าผลิตภัณฑ์ทุกชั้นที่จะส่งถึงมือลูกค้ามีความพร้อมสมบูรณ์ทั้งประสิทธิภาพและคุณภาพ

  ต่อมาในเดือนตุลาคม 2548 บริษัทได้บรรลุข้อตกลงกับ Konica Minolta Business
  Technologies Inc. (KMBT) โดยได้รับการแต่งตั้งเป็นผู้จัดจำหน่าย (Distributor)
  ผลิตภัณฑ์ของ KMBT แต่ผู้เดียวในประเทศไทย รวมถึงเครื่องถ่ายเอกสาร ยี่ห้อโคนิก้า มินอลต้า
  อุปกรณ์ควบ อะไหล่และวัสดุสิ้นเปลือง
  อีกทั้งบริษัทได้เล็งเห็นถึงความสำคัญในการพัฒนาบุคลากรในองค์กร
  เพื่อให้มีความรู้ความสามารถกว้างไกลทันต่อเทคโนโลยีใหม่ๆ ที่เกิดขึ้นอย่างต่อเนื่องตลอดเวลา
  จึงจัดให้มีโครงการฝึกอบรมต่างๆ (In-house and Out-house training courses)
  เพื่อพัฒนาศักยภาพและเพิ่มประสิทธิภาพในการทำงาน
  บริษัทได้จัดตั้งศูนย์ฝึกอบรมให้กับพนักงานอย่างต่อเนื่องสม่ำเสมอ
  นอกจากนี้ยังมีการจัดส่งพนักงานไปอบรมยังบริษัทผู้ผลิต คือ KMBT
  เกี่ยวกับความรู้ทางด้านข้อมูลสารสนเทศ (Information Technology)
  และด้านระบบเครือข่าย (Network)
  เพื่อให้พนักงานได้รับความรู้และประสบการณ์ที่จะเป็นประโยชน์ในการนำมาพัฒนาการให้บริการแก่ลูกค้าต่อไป

-   โครงสร้างรายได้

สายผลิตภัณฑ์ ดำเนินการโดย ปี 2550 % ปี 2549 % ปี 2548 %

/กลุ่มธุรกิจ

สินค้าและบริการ บมจ.อินเตอร์ 563,214 99.55% 489,594 100.00% 502,262 100.00%

ฟาร์อีสท์ วิศวการ

กิจการภัตตาคาร SUPREM THAI 2,535 0.45% - 0.00% - 0.00%

ร้านอาหารไทย CO..,LTD.

565,749 100.00% 489,594 100.00% 502,262 100.00%

-   เป้าหมายการดำเนินธุรกิจ

บริษัทได้เน้นตลาดเครื่องผลิตเอกสารสีและเครื่องผลิตเอกสารความเร็วสูง เพื่อเป็นยอดขาย

มากกว่าการขายแบบจำนวนเครื่องแต่อย่างเดียวเพราะตลาดดังกล่าวให้ผลตอบแทนที่ดีกว่าและเป็น

แนวโน้มที่เกิดขึ้นแล้วในตลาดต่างประเทศ สืบเนื่องจากผู้ผลิตจะมีสายการผลิตเครื่องรุ่นใหม่ๆ
มากมายในอนาคตอันใกล้ ทำให้บริษัทจึงจำเป็นต้องขยายตลาดไปในส่วนนั้นมากขึ้น
โดยเข้าหาลูกค้าและให้ลูกค้าได้ประโยชน์สูงสุด
นอกเหนือจากการบริหารที่ทางบริษัทให้ความสำคัญอยู่แล้ว